REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/20-16/02

URBROJ: 238-27-15-10-20-2

Bregana, 6.3.2020.

Z A P I S N I K

sa 54. sjednice Školskog odbora Osnovne škole Milana Langa, Bregana održane dana 5. 3. 2020. u zbornici Škole u Bregani, Langova 2, s početkom u 18,00 sati.

Prisutni članovi Školskog odbora: Sanja Rapljenović – predsjednica, Ivana Smolej Kolarek,

Tomislav Šapić, Ivan Piškulić, Josip Petrić i Valentina Martinček.

Ostali prisutni: Igor Matijašić – ravnatelj, Irena Reif- tajnica

Odsutni: Iris Gović Penić

Predsjednica Školskog odbora, Sanja Rapljenović pozdravila je prisutne i predložila je sljedeći

Dnevni red:

1. Verifikacija zapisnika s 53. sjednice Školskog odbora
2. Javni poziv za izvođenje eksperimentalnog programa – „Škola za život – Geografija“
3. Izmjene Statuta Škole
4. Izmjene i dopune Pravilnika o radu
5. Izmjene Pravilnika o načinu i postupku zapošljavanja
6. Razno

Dnevni red je jednoglasno usvojen.

**Ad-1** **Verifikacija zapisnika s 53. sjednice Školskog odbora**

Predsjednica Školskog odbora gđa Sanja Rapljenović pozvala je članove da se izjasne imaju li primjedbe na zapisnik s 53. sjednice Školskog odbora održane dana 31. 1. 2020. godine.

Budući da nije bilo primjedbi, predsjednica Školskog odbora je konstatirala da je jednoglasno donijeta sljedeća

O D L U K A

Usvaja se zapisnik s 53. sjednice Školskog odbora održane dana 31. 1. 2020. godine.

**Ad-2 Javni poziv za izvođenje eksperimentalnog programa – „Škola za život – Geografija“**

Ravnatelj Igor Matijašić upoznaje nazočne da su Školskom odboru dostavljeni Zaključci Vijeća roditelja i Učiteljskog vijeća kojima se daje suglasnost za izvođenje eksperimentalnog programa – „Škola za život - Geografija“ u školskoj godini 2020./2021. i pozvao članove Školskog odbora na glasovanje.

Nakon završenog glasovanja donesena je sljedeća

ODLUKA

Članovi Školskog odbora su jednoglasno usvojili odluku za nastavak eksperimentalnog programa „Škola za život - Geografija“ u školskoj godini 2020./2021. temeljem Javnog poziva KLASA: 602-01/20-01/00088, URBROJ: 533-06-20-0001 od 19. veljače 2020. godine, koje je raspisalo Ministarstvo znanosti i obrazovanja.

**Ad-3 Donošenje statutarne odluke o izmjenama Statuta OŠ Milana Langa**

Izvjestitelj po iduće 3 navedene točke dnevnog reda bila je tajnica škole, Irena Reif.

Obavijestila je prisutne da je pravni temelj za donošenje izmjena Statuta stupanje na snagu Zakona o izmjenama i dopunama Zakona o odgoju i obrazovanju u osnovnoj i srednjoj školi (Narodne novine, broj 98/19.), Zakona o sustavu državne uprave (Narodne novine, broj 66/19) i Zakona o izmjenama i dopunama Zakona o ustanovama (Narodne novine, broj 127/19).

**Članci 1., 2., 7., 8., 9. i 11. Statutarne odluke o izmjenama Statuta**:

* riječi: „ ured državne uprave“ u odgovarajućem padežu zamjenjuju se riječima „upravno tijelo županije nadležno za poslove obrazovanja“ u odgovarajućem padežu, a usklađuju se sa Zakonom o izmjenama i dopunama Zakona o odgoju i obrazovanju u osnovnoj i srednjoj školi (Narodne novine broj 98/19.) odnosno Zakonom o sustavu državne uprave (Narodne novine, broj 66/19)

**Članci 3., 4., 5., 6., i 10. Statutarne odluke o izmjenama Statuta:**

* odredbe se odnose na postupak prilikom razrješenja ravnatelja ustanove, a usklađuju se sa Zakonom o izmjenama i dopunama Zakona o ustanovama (Narodne novine, broj 127/19).

Školski odbor je donio prijedlog Statutarne odluke o izmjenama Statuta i temeljem čl. 98. Zakona o odgoju i obrazovanju proslijedio Osnivaču na prethodnu suglasnost.

Predsjednica Školskog odbora gđa Sanja Rapljenović pozvala je članove Školskog odbora na glasovanje.

Nakon završenog glasovanja donesena je sljedeća

ODLUKA

Donose se izmjene i dopune Statuta OŠ Milana Langa (u tekstu kao u prilogu zapisnika i čini njegov sastavni dio).

**Ad-4 Izmjene i dopune Pravilnika o radu**

Trenutno važeći Pravilnik o radu potrebno je uskladiti sa izmjenama i dopunama Zakona o odgoju i obrazovanju u osnovnoj i srednjoj školi (Narodne novine broj 68/18 i 98/19) i Zakonom o sustavu državne uprave (Narodne novine, broj 66/19) te Pravilnikom o poslovima upravljanja i rukovanja energetskim postrojenjima i uređajima.

U Pravilniku o radu u **članku 6.** Uvjet za ložača-domara-vozača i uvjet za ložača-domara-spremača, dodaje se odredba - položen stručni ispit za ložača/rukovatelja centralnog grijanja u skladu s Pravilnikom o poslovima upravljanja i rukovanja energetskim postrojenjima i uređajima.

**Članci 8., 9. i 24. Pravilnika o radu**

* riječi: „ ured državne uprave“ u odgovarajućem padežu zamjenjuju se riječima „upravno tijelo županije nadležno za poslove obrazovanja“ u odgovarajućem padežu, a usklađuju se sa Zakonom o izmjenama i dopunama Zakona o odgoju i obrazovanju u osnovnoj srednjoj školi (Narodne novine broj 98/19.) odnosno Zakonom o sustavu državne uprave (Narodne novine, broj 66/19).

Predsjednica Školskog odbora gđa Sanja Rapljenović pozvala je članove Školskog odbora na glasovanje. Nakon završenog glasovanja donesena je sljedeća

ODLUKA

Donose se izmjene i dopune Pravilnika o radu (u tekstu kao u prilogu zapisnika i čini njegov sastavni dio).

**Ad-5 Izmjene Pravilnika o načinu i postupku zapošljavanja**

Trenutno važeći Pravilnik o načinu i postupku zapošljavanja potrebno je uskladiti sa Zakonom o sustavu državne uprave (Narodne novine, broj 66/19) odnosno riječi „ured državne uprave“ u odgovarajućem padežu zamjenjuju se riječima „upravno tijelo županije nadležno za poslove obrazovanja“ u odgovarajućem padežu.

Predsjednica Školskog odbora gđa Sanja Rapljenović pozvala je članove Školskog odbora na glasovanje.

Nakon završenog glasovanja donesena je sljedeća

ODLUKA

Donose se izmjene Pravilnika o načinu i postupku zapošljavanja (u tekstu kao u prilogu zapisnika i čini njegov sastavni dio).

**Ad-6 Razno**

Ravnatelj je obavijestio članove da je dogovoreno da naša škola bude partner u projektuŠkole govorništva koji se prijavljuje Ministarstvu znanosti i obrazovanja. Namijenjena je za učenike od 5. do 8. razreda.

Pohvalio je učenike koji su se plasirali na županijska natjecanja i najavio da je naša Škola domaćin županijskog natjecanja iz povijesti.

Vezano za potrošnju vode u školskom stanu dogovoreno je sa stanarom tanačenje računa po potrošnji u omjeru 15% - 75% škola.

Završeno u 18,25 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Reif Sanja Rapljenović, prof.